Врз основа на член 50 став 1 точка 16 од Законот за локална самоуправа (,,Сл. Весник на Р.М”бр.5/02) и член 61 став 1 алинеја 12 од Статутот на Општина Берово (,,Службен Гласник на Општина Берово” бр.13/02, 18/07, 30/08, 20/10, 20/19 и 47/21), Градоначалникот на Општина Берово донесе:

ПРАВИЛНИК

за критериумите и постапката за реализација

на трансфери по поднесени барања од

физички лица за добивање на еднократна парична помош

Член 1

Со овој Правилник се утврдуваат условите под кои може да се поднесе Барање и критериумите и постапката и реализацијата на трансфери по поднесени барања од физички лица за добивање на еднократна парична помош.

Член 2

Средствата за реализација на поднесените барања се планираат во Буџетот на Општина Берово, со соодветни буџетски програми, на годишно ниво по претходно направена процена.

Член 3

Средствата предвидени во Буџетот на годишно ниво за еднократна парична помош ќе се доделуваат за следните намени:

-еднократна парична помош за лекување;

-еднократна парична помош во случај на пожар;

-еднократна парична помош како поддршка на поединци кои посебно се истакнале во областа на спортот.

Право да поднесат барање до Општина Берово за добивање на еднократна парична помош имаат само жителите на општина Берово.

Член 4

Средствата предвидени во Буџетот на Општина Берово на годишно ниво за **еднократна парична помош за лекување** ќе бидат распределени според следните критериуми:

За лекување на физички лица со тешки болести кои го загрозуваат животот и на лица на кои им се потребни финансиски средства за оперативен зафат или за лекување надвор од државата, се доделува еднократна парична помош до 15.000,00 денари.

За лекување на физички лица на кои се дијагностицирани болести кои не го загрозуваат животот, а е потребно болничко лекување, се доделува еднократна парична помош до 6.000,00 денари.

Подносителите на барање од став 2 и 3 на овој член се должни кон Барањето да приложат соодветна медицинска документација, фотокопија од лична карта и фотокопија од трансакциска сметка.

Член 5

Еднократна парична помош ќе се доделува и за лица кои претрпеле штета од пожар.

Помошта зависно од причинетата штета ќе се исплатува во две категории:

-прва категорија до 10.000,00 денари за поголема штета;

-втора категорија до 3.000,00 денари за помала штета.

Барателите на парична помош се должни кон барањето да достават Записник од увид на лице место од ОВР- Берово, фотокопија од лична карта, Имотен лист како доказ за сопственост на опожарениот објект на име на барателот и фотокопија од трансакциска сметка.

Член 6

На поединци кои посебно се истакнале од областа на спортот ќе се доделува еднократна парична помош до 10.000,00 денари.

Подносителите на барање се должни со барањето да приложат соодветна документација (како доказ дека имаат постигнато достигнувања во областа на спортот), фотокопија од лична карта и фотокопија од трансакциска сметка.

Член 7

Барањата поднесени од физички лица кои веќе еднаш добиле финансиски средства по некој од критериумите/намените од член 3 на овој правилник во тековната година, нема да се разгледуваат.

Член 9

За преиспитување на комплетноста и оправданоста на барањата, Градоначалникот на Општина Берово формира Комисија.

Комисијата од став 1 на овој член изготвува Записник и истиот го доставува до Градоначалникот.

Врз основа на Записникот на комисијата, Градоначалникот на Општината по основ на барањата одлучува со Решение.

Член 10

Овој Правилник влегува во сила од 01.01.2024 година.

Член 11

Со денот на влегување во сила на овој Правилник, престанува да важи Правилникот за критериумите и постапката за реализација на трансфери по поднесени барања од физички лица за добивање на еднократна парична помош со број 01—4533/1 од 30.12.2022 година.

Бр.01- 4964 /1 ОПШТИНА БЕРОВО

29.12.2023 година Градоначалник

Берово Звонко Пекевски